Els Grups de Participació enfoquen la seua agenda contra el canvi climàtic
16 de novembre 2021

La regidoria de Joventut i Infància de l’Ajuntament de Sagunt desenvolupa un programa de dinamització de la participació infantil i juvenil, amb la missió de crear estructures sòlides de foment de la participació. D’esta forma, la població infantil i jove pot ser ciutadania activa, sensible, compromesa i determinant en les decisions de la ciutat i per a això forma, anima, dinamitza i fa costat a estos col·lectius.

Per als pròxims anys, l'agenda de formació i d'activitats dels grups, plena d'experiències i convivència, es compromet amb el canvi climàtic. És una urgència abordar el present i futur en clau mediambiental, també perquè la població infantil i jove de Sagunt no és aliena a la preocupació global pels canvis previstos a curt i a llarg termini.

L'educació mediambiental s'ha treballat des de sempre de manera transversal a través d'activitats, jocs i tallers, l'única cosa a destacar és el paper protagonista en els pròxims anys.

Els primers grups de participació sorgiren l'any 2016, amb DINAKIS; HRJOVE i CORRESPONSALS. El municipi, per este compromís amb la infància i la joventut està reconegut per UNICEF com a Ciutat Amiga de la Infància (CAI). Actualment a més d'estos grups ja consolidats i referents, el programa ha anat creant noves estructures de participació per a jóvens majors de 18 anys.

![Casal Jove](/media/eron2a43/c_minicasaljove.jpg?width=850&height=566.9886363636364)

L'administració local té l'obligació, perquè així ho recull la Llei d'Infància i Joventut de la Comunitat Valenciana, de garantir els recursos per a fer possible el dret a participar.

*   [](http://www.facebook.com/sharer.php?u=https://aytosagunto.es/va/actualitat/els-grups-de-participacio-enfoquen-la-seua-agenda-contra-el-canvi-climatic/ "Facebook")
*   [](http://twitter.com/share?url=https://aytosagunto.es/va/actualitat/els-grups-de-participacio-enfoquen-la-seua-agenda-contra-el-canvi-climatic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-grups-de-participacio-enfoquen-la-seua-agenda-contra-el-canvi-climatic/ "Linked In")
*   [](mailto:?body=https://aytosagunto.es/va/actualitat/els-grups-de-participacio-enfoquen-la-seua-agenda-contra-el-canvi-climatic/)